《郡夷既退将迁寓入城留别邻友二章 其一》
清代·姚燮

避险获全命，未敢劳悴訾。有室堪望还，一喜似难持。

群邻迭赒恤，相爱泯侮欺。便将终此居，可托讵无依？

长风荡远烟，天廓鸟当飞。回翔眄故巢，欲去翻迟疑。

但愿青山空，逃隐后来稀。我行良恻然，难行更当非。

作者简介：姚燮（1805—1864）晚清文学家、画家。字梅伯，号复庄，又号大梅山民、上湖生、某伯、大某山民、复翁、复道人、野桥、东海生等，浙江镇海（今宁波北仑）人。道光举人，以著作教授终身。治学广涉经史、地理、释道、戏曲、小说。工诗画，尤善人物、梅花。著有《今乐考证》、《大梅山馆集》、《疏影楼词》。